Oficialusis leidinys L 336 , 30/12/2000 p. 0114 - 0117



EUROPOS CENTRINIO BANKO GAIRĖS 1998 m. lapkričio 3 d. dėl pradinio oficialių užsienio atsargų pervedimo sudėties, vertinimo ir formų, ir dėl atitinkamų reikalavimų nominalios išraiškos ir atlyginimo už juos, su pakeitimais, padarytais 2000 m. lapkričio 16 d. gairėmis (2000/15/ECB) EUROPOS CENTRINIO BANKO VALDANČIOJI TARYBA atsižvelgdama į Europos centrinių bankų sistemos ir Europos centrinio banko statutą (toliau — Statutas), ypač į jo 12.1, 14.3, 30 ir 32 straipsnius, kadangi: (1) Statuto 30.1 straipsnyje, skaitant jį kartu su 43.1 ir 43.4 straipsniais, numatyta, kad valstybių narių nacionaliniai centriniai bankai (NCB), kurie priėmė bendrą valiutą pagal Europos bendrijos steigimo sutartį (dalyvaujantys NCB), suteikia Europos centriniam bankui (ECB) oficialias užsienio atsargas, išskyrus valstybių narių valiutomis, eurais, rezervinėmis pozicijomis TVF ir specialiomis skolinimo teisėmis (SST) iki sumos, lygios 50000 milijonų eurų. Statuto 30.1 straipsnyje toliau numatyta, kad ECB valdančioji taryba sprendžia, kokią dalį ECB reikalauja pervesti jį įsteigus ir kokias sumas bus reikalaujama pervesti vėliau. Statuto 30.1 straipsnyje toliau numatyta, kad ECB turi visišką teisę laikyti ir valdyti jam pervestas oficialias užsienio atsargas bei naudoti jas Statute nurodytais tikslais. (2) Statuto 30.2 straipsnyje, kartu su 43.6 straipsniu, numatyta, kad kiekvieno dalyvaujančio nacionalinio centrinio banko įnašai nustatomi proporcingai valstybės narės be nukrypimų NCB daliai pasirašytame ECB kapitale. (3) Statuto 30.3 straipsnyje numatyta, kad ECB kiekvieną NCB kredituoja jo įnašo dydžio reikalavimu. Statuto 30.3 straipsnyje taip pat numatyta, kad ECB valdančioji taryba nustato tokių reikalavimų nominaliąją išraišką ir atlyginimo už juos tvarką. (4) Statuto 30.6 straipsnyje numatyta, kad ECB valdančioji taryba imasi visų kitų Statuto 30 straipsnio taikymui reikalingų priemonių. (5) Statuto 33.2 straipsnyje numatyta, kad tuo atveju, jei ECB patiria nuostolių, trūkumą galima kompensuoti iš ECB bendrojo atsargų fondo ir, prireikus iš atitinkamų finansinių metų piniginių pajamų proporcingai ir neviršijant sumų, kurios pagal Statuto 32.5 straipsnį paskirstytos dalyvaujantiems NCB. Pagal Statuto 32.5 straipsnį ECB valdančioji taryba 1998 m. lapkričio 3 d. priėmė Sprendimą dėl dalyvaujančių valstybių narių nacionalinių centrinių bankų piniginių paskirstymų ir ECB nuostolių finansiniams 1999-2001 metams. [1] (6) Statuto 32.7 straipsnyje numatyta, kad ECB valdančioji taryba imasi visų kitų Statuto 32 straipsnio taikymui reikalingų priemonių. (7) Statuto 10.3 straipsnyje, skaitant jį kartu su 43.4 straipsniu numatyta, kad pagal Statuto 30 straipsnį priimant bet kurį sprendimą, balsai ECB valdančiojoje taryboje skaičiuojami pagal NCB dalį pasirašytame valstybių narių be nukrypimų centrinių bankų ECB kapitale. (8) Vadovaujantis Statuto 12.1 ir 14.3 straipsniais, ECB gairės yra sudėtinė Bendrijos teisės dalis PRIĖMĖ ŠIAS GAIRES: 1 straipsnis Sąvokų apibrėžimai Šiose gairėse: - "gryni pinigai" — tai Jungtinių valstijų (JAV doleris) arba Japonijos (Japonijos jena) teisėta valiuta, - "oficialios užsienio atsargos" — tai vertybiniai popieriai, auksas arba gryni pinigai, - "auksas" — tai Londono aukso prekybos rinkos asociacijos nustatyta gryna trojos aukso uncija pagal Londono luito, kuriuo prekiaujama, kokybės standartą, - "dalyvaujančios valstybės narės" — tai valstybės narės, kurios pagal Sutartį 1999 m. sausio 1 d. priėmė bendrą valiutą, - "dalyvaujantys NCB" — tai dalyvaujančių valstybių narių nacionaliniai centriniai bankai, - "vertybiniai popieriai" — tai ECB nurodytas tinkamas vertybinis popierius arba finansinė priemonė, - "pereinamasis laikotarpis" — tai laikotarpis nuo 1999 m. sausio 1d. iki 2001 m. gruodžio 31 d. 2 straipsnis Dalyvaujančių NCB oficialių užsienio atsargų pervedimai 1. Kiekvienas dalyvaujantis NCB perveda į ECB oficialias užsienio atsargas, pagal šių gairių priedėlyje išdėstytas euro sumas, tiesiogiai arba išreikštas JAV doleriais, Japonijos jenomis arba auksu. 2. JAV dolerio suma, Japonijos jenos suma ir aukso suma (grynos trojos uncijos) lygi euro sumoms, išdėstytoms šių gairių priedėlyje, skaičiuojamoms valiutos kurso keitimo pagrindu tarp ekiu ir JAV dolerio arba Japonijos jenos, kuris nustatomas 1998 m. gruodžio 31 d., 11 val. 30 min. ryto Briuselio laiku telekonferencijos susitarimo procedūros metu tarp tų centrinių bankų, kurie dalyvauja šioje procedūroje, o aukso atveju, pagal JAV dolerio kainą už gryną trojos aukso unciją, kurią 1998 m. gruodžio 31 d., 10 val. 30 min. ryto Londono laiku nustato Londono aukso nustatymo centras. ECB 1998 m. gruodžio 31 d. taip apskaičiuotas sumas, kaip galima anksčiau, patvirtina dalyvaujantiems NCB. 3. Pagal ECB nurodymus ir sutinkamai su tokiais kredito limitais kuriuos nustatė ECB, kiekvienas dalyvaujantis NCB perveda į ECB vertybinių popierių portfelį ir grynus pinigus tiesiogiai arba išreikštus JAV doleriais arba Japonijos jenomis nustatytų reikalavimų portfelių modifikuotos trukmės nuokrypių ribose. 4. ECB nurodo vertybinių popierių atsiskaitymo ir grynų pinigų pervedimo į ECB datas, ir kiekvienas dalyvaujantis NCB tinkamai pateikia instrukcijas dėl vertybinių popierių nuosavybės ir grynų pinigų pervedimo atsiskaitymo datomis į ECB. Visų vertybinių popierių vertė skaičiuojama kainų, kurias nustato ECB pagrindu ir kiekvienas dalyvaujantis NCB perveda vertybinius popierius ir grynus pinigus į ECB nurodytas sąskaitas. 5. Kiekvienas dalyvaujantis NCB perveda auksą tokiomis datomis, į tokias sąskaitas ir ten, kur nurodo ECB. 3 straipsnis Reikalavimų, prilygstančių dalyvaujančių NCB įnašams, nominali išraiška, atlyginimas už juos ir trukmė 1. ECB kredituoja kiekvieną dalyvaujantį NCB reikalavimu, kiekvieno dalyvaujančio NCB įnašu į oficialias užsienio atsargas, išreikštu eurais bendrai eurų sumai. 2. Oficialių užsienio atsargų, kurias perveda kiekvienas dalyvaujantis NCB, bendros vertės išraiškos eurais yra tokios, kurios išdėstytos šių gairių priedėlyje. 3. ECB kredituotas reikalavimas kiekvienam dalyvaujančiam NCB, atlyginamas norma, kuri lygi 85 % ribinei palūkanų normai, kurią naudoja ECBS savo pagrindinėse refinansavimo operacijose. ECB, kasdien, kiekvieno dalyvaujančio NCB reikalavimui, skaičiuoja palūkanas, naudodamas faktinį, virš 360 dienų, skaičiavimo metodą. 4. Kiekvienų finansinių metų pabaigoje reikalavimas yra kompensuojamas. ECB kas ketvirtį informuoja NCB apie sukauptas sumas. 5. Reikalavimas yra neišperkamas. 4 straipsnis Pereinamasis režimas, kuris taikomas užsienio valiutos nuostoliams 1. 2 ir 4 šio straipsnio dalyse nustatytose ribose, kiekvienas dalyvaujantis NCB atsisako reikalavimo, kurį ECB kreditavo tokiam dalyvaujančiam NCB, kada pereinamojo laikotarpio metu bet kuriais finansiniais metais ECB patiria nerealizuotą nuostolį dėl ECB oficialių užsienio atsargų vertės, išreikštos eurais sumažėjimo, atsirandančio dėl keitimo kurso arba aukso kainos svyravimų, numatant, kad trūkumas negali būti kompensuotas pagal Statuto 33.2 straipsnį. 2. Esant nerealizuotam nuostoliui, kuris minimas 1 šio straipsnio dalyje, trūkumą, atsiradusį tik dėl tokių nuostolių atitinkamais finansiniais metais, kompensuoja kiekvienas dalyvaujantis NCB, atsisakydamas savo pradinio reikalavimo vertės dalies, atitinančios jo nuostolių dalį iki sumos, kuri nustatyta 4 šio straipsnio dalyje. 3. Kaip nurodyta šio straipsnio 2 dalyje, nuostolių kompensavimas atliekamas kasmet, kartu su ECBS piniginių pajamų atitinkamiems finansiniams metams paskaičiavimu. 4. Kiekvieno dalyvaujančio NCB reikalavimo vertės atsisakymai yra nustatyti proporcingai kiekvieno dalyvaujančio NCB daliai ECB kapitale, kurį pasirašo valstybių narių centriniai bankai, be nukrypimų. Pereinamuoju laikotarpiu, maksimalūs sukaupti kiekvieno dalyvaujančio NCB reikalavimo vertės atsisakymai neturi viršyti 20 % pradinės reikalavimo vertės. 5 straipsnis Baigiamosios nuostatos Šios gairės skiriamos dalyvaujančių valstybių narių nacionaliniams centriniams bankams. Šios gairės skelbiamos Europos Bendrijų oficialiajame leidinyje. Priimta Frankfurte prie Maino, 1998 m. lapkričio 3 d., 2000 m. lapkričio 16d. pakeista ir patvirtinta skelbimui Europos Bendrijų oficialiajame leidinyje. ECB valdančiosios tarybos vardu ECB pirmininkas Willem F. Duisenberg [1] Žiūrėti šio Oficialiojo leidinio 119 puslapį. -------------------------------------------------- Priedėlis Oficialiųjų užsienio atsargų, išreikštų eurais sumos, kurias perveda kiekvienas dalyvaujantis NCB, kurio valstybė narė 1999 m. sausio 1 d. priėmė bendrą valiutą Nacionalinis centrinis bankas | Vertybinių popierių ir grynų pinigų JAV doleriais ir Japonijos jenomis sumos, išreikštos eurais | Aukso sumos išreikštos eurais | Bendros oficialių užsienio atsargų sumos išreikštos eurais | Nationale Bank van België/Banque Nationale de Belgique | 1217965000 | 214935000 | 1432900000 | Deutsche Bundesbank | 10409737500 | 1837012500 | 12246750000 | Banco de España | 3779737500 | 667012500 | 4446750000 | Banque de France | 7154322500 | 1262527500 | 8416850000 | Central Bank of Ireland | 361080000 | 63720000 | 424800000 | Banca d'Italia | 6330375000 | 1117125000 | 7447500000 | Banque centrale du Luxembourg | 63410000 | 11190000 | 74600000 | De Nederlandsche Bank | 1818150000 | 320850000 | 2139000000 | Österreichische Nationalbank | 1002745000 | 176955000 | 1179700000 | Banco de Portugal | 817360000 | 144240000 | 961600000 | Suomen Pankki | 593725000 | 104775000 | 698500000 | Iš viso | 33548607500 | 5920342500 | 39468950000 | --------------------------------------------------